**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ՀԱՄԱՆՄԱՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2017/51, 09.01.2018թ.

**Բողոք ներկայացնող անձ՝** «Ռոսգոսստրախ-Արմենիա» ԱՓԲԸ

**Պատվիրատու՝** ԵՊՀ հիմնադրամ

**Գնման ընթացակարգի ծածկագիրը և առարկան՝** «ԵՊՀ–ՀԲՄԾՁԲ-17/116» ծածկագրով հրատապ բաց մրցույթ, «Առողջության ապահովագրության ծառայության» ձեռքբերում:

**Բողոքի պահանջը`**

Պարտավորեցնել ԵՊՀ հիմնադրամի կարիքների համար «Առողջության ապահովագրության ծառայության» ձեռքբերման նպատակով հայտարարված թիվ «ԵՊՀ–ՀԲՄԾՁԲ-17/116» ծածկագրով հրատապ բաց մրցույթի գնահատող հանձնաժողովին որոշում ընդունել և թույլ տալ «Ռոսգոսստրախ-Արմենիա» ԱՓԲԸ-ին շտկելու և գնահատող հանձնաժողովին ներկայացնելու բանկային երաշխիքը, որը հավասար կլինի հայտով ներկայացվող գնի 5 տոկոսին, իսկ «Նաիրի Ինշուրանս» ԱՍՊԸ-ին՝ շտկելու և գնահատող հանձնաժողովին ներկայացնելու բանկային երաշխիքը, որի գործողության ժամկետը կսահմանվի հայտը ներկայացնելու օրվանից հաշված 90 աշխատանքային օր:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Տ. ԳԵՎՈՐԳՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: